
Korok, lokális terek testközelből – egy irodalmi kísérlet hatásai a hitelesség tükrében: Budapest Nagyregény

A dolgozat a Budapest Nagyregény című művet vizsgálja, amely 23 kortárs szerző munkáját egyesíti Budapest különböző kerületeiről. A dolgozatom azt elemzi, miként teremt ez a mozaikszerű regény új formát az irodalomban, és hogyan reflektál a város társadalmi és kulturális sokszínűségére, a kerületek történeteire és a mai városi szubkultúrákra.
Saját kutatásom a mű narratíváját, szerkesztésmódját és „hitelességét” elemzi, különös tekintettel a különböző perspektívák és stílusok összhatására, ez egyes írók által írt fejezetek egymáshoz való viszonyában. A dolgozatom megállapítja, hogy a Budapest Nagyregény nemcsak irodalmi kísérlet, hanem egy dinamikusan változó város összetett portréja, amely túlmutat a hagyományos regényfogalmakon, miközben inspirálja az olvasót saját élményei újragondolására.
Az alkotást igyekszem jelentős mai irodalmi (és közösségi) vállalkozásként feltüntetni, és helyét kijelölni a hagyományos városregények között.



